ኦነግ ለክልሉ ሕዝብ ተጠቃሚነት እንደሚሰራ አስታወቀ
አዲስ አበባ :- ኦነግ ኦዴፓና የኦሮሚያ ብሄራዊ ክልላዊ መንግስት የክልሉን ህዝብ ተጠቃሚነትና አንድነት ለማረጋገጥ በጋራ እንደሚሰሩ አስታወቁ።በአቶ ዳውድ ኢብሳ የሚመራው በሃገር ውስጥ ሲንቀሳቀስ የነበረውን የኦነግ ታጣቂ ወደ ካምፕ ለማስገባት በመንግሥት፣ በኦነግ የዕርቀ ሰላም ኮሚቴና በሃገር ሽማግሌዎች አማካኝነት፥ ስለተሰራው ሥራ የማጠቃለያ ሪፖርት ላይ የኦሮሚያ ብሄራዊ ክልላዊ መንግሥት፣ የኦሮሞ ዴሞክራሲያዊ ፓርቲ እና የኦነግ አመራሮች፥ የክልሉን ህዝብ ተጠቃሚነትና አንድነት ለማረጋገጥ በጋራ ለመስራት መስማማታቸውን ተናግረዋል።ኦነግ የክልሉ መንግሥት የህግ የበላይነትን ለማረጋገጥ የሚሰራቸውን ስራዎች እንደሚደግፍና ከዚህ በኋላ ታጥቆ የሚንቀሳቀስ ሰራዊት እንደማይኖር ሊቀመንበሩ አቶ ዳውድ ኢብሳ ተናግረዋል።(ምንጭ፡- ኤፍ.ቢ ሲ)አዲስ ዘመን ግንቦት 23/2011